ming030890/wiki-yue-high-quality huggingface dataset:
廣深港高速鐵路

（英文：Guangzhou-Shenzhen-Hong Kong High Speed Rail）係條高速鐵路，連接廣州、東莞、深圳，同埋香港，主要載人。最快嘅設計時速係每個鐘350公里，最快營運嘅時速係每個鐘310公里。全長142公里，來往香港西九龍站同廣州南站嘅列車最快都要52分鐘。呢條高鐵喺香港嘅車站由港鐵營運。

覆蓋範圍
呢篇文冇引任何嘅出處。 請幫手改好呢篇文，加返出處同埋寫低根據。冇根據或冇出處嘅嘢可能隨時受到質疑；經唔起質疑就會畀人剷走。

廣深段
廣深段由中華人民共和國鐵道部同廣東省政府夾錢起，成本約167億人民幣，目前最快營運嘅時速係每個鐘310公里，2005年尾開始，2011年12月起好。有6個車站：
廣州南站（石璧，新廣州）
慶盛站
虎門站（東莞南）
光明城站
深圳北站（龍華，新深圳）
福田站

香港段
香港段（規劃初期曾經叫做區域快線）連接香港西九龍填海區到港深邊境／區界嘅元朗區一帶，全段長26公里，全線起喺地底，只設一個香港西九龍站。撥款申請喺2010年1月16號由立法會財務委員會通過，西九龍站原定預計喺2015年啟用，但係工程出現唔同程度嘅延誤，2018年9月23號正式通車。目前最快營運嘅時速係每個鐘200公里。
受武漢肺炎疫情影響，香港段由2020年1月30號開始暫停服務，到2023年1月15號先至開返。
沉默

沉默（粵音：cam4 mak6），又叫肅靜，係指一個人唔講嘢，保持靜嘅狀態。沉默通常響一啲儀式，或者響需要靜嘅場所（譬如圖書館、戲院、演藝廳）出現。

文化
喺好多文化當中，如果兩個人雙方都粒聲唔出，個情景係會好令人唔舒服同尷尬嘅。因此，好多人都鍾意打下牙骹講下啲濕碎嘢，避免沉默嘅情況，而且打牙骹嘅人仲可以等待更「實質有用」嘅話題出現。
古時中國覺得沉默係美德，俗語有話沉默是金（粵化：沉默係金）。
亦有部分歐美地區被指係缺乏傾閒偈嘅文化，鍾意咩都唔講多過打牙骹「傾埋晒啲無謂嘢」，譬如歐洲北部嘅瑞典同芬蘭就係噉。當中芬蘭話就有一句諺語，被指係清楚表明咗芬蘭人嘅態度：
芬蘭話：Sanottu sana hopeaa, sanomaton kultaa.粵語版：講咗出嚟嘅言詞似銀，冇講出嚟嘅（言詞）似金。言下之意：唔講出嚟嘅嘢更寶貴。
美佳玩具

美佳玩具公司（英文：Mega Brands，原名Mega Bloks）係塑膠製積木玩具，可以砌埋一齊。佢係美泰兒旗下嘅加拿大兒童玩具公司。
Tyco Toys

Tyco Toys佢係美泰兒旗下嘅美國兒童玩具公司，係1926年成立。
ERROR 死腳膠千萬巨蛋自作夢

《ERROR 死腳膠千萬巨蛋自作夢》（英文：ERROR 10M ROCK n ROAD）係香港MakerVille製作嘅真人騷同音樂節目，由ERROR主持，2024年11月25號到12月13號逢禮拜一到五22:30－23:00喺香港電視娛樂ViuTV播出。節目講ERROR動用一千萬日圓用「死腳膠DEAD FOOTBOY」搖滾樂隊名義去日本發展音樂事業，夢想係喺東京巨蛋表演。

軼事
節目去到日本鳥取縣拍嗰陣，ERROR獲嗰度嘅知事平井伸治（中文：平井伸治）接見，更被當地傳媒報道。呢次會面亦成為第6集內容嘅一部份。
反證法

反證法（粵拼：Faan2 zing3 faat3；英文：Proof by contradiction），又叫做證偽法、矛盾證明，係一個數學上一個攞嚟證明啲嘢唔啱嘅方法。係拉丁文入面，反證法畀人嗌做「reductio ad absurdum」，意思係「推斷出荒謬嘅嘢」。
呢個方法嘅橋妙係咁：首先整一個命題（Proposition），然後就假設（Assume） 呢個命題係啱嘅；跟住就推一啲只要  係啱，就一定會發生嘅結果出嚟，最後就指出呢個結果係唔成立或者係喺邏輯上矛盾嘅，咁就可以證明  係錯嘅。

真值表
反證法可以用真值表嚟證明：因為如果「」係真（True；T）但係  係假（False；F）嘅，咁  嘅值只可能係假。

簡單例子
要求：
證明「如果  係一個單數，咁  都會係一個單數」。
證明：
假設有個情況，  係一個單數，但係  係一個雙數。
即係對應某啲 ，。計吓
好明顯呢個情況下  唔係一個雙數，所以同前提矛盾。所以  佢一定係個單數。「如果  係一個單數，咁  有可能係一個雙數」呢句嘢唔成立－「如果  係一個單數，咁  都會係一個單數」。

進階例子
要求：
證明冇任何兩個正整數（Positive integer） 可以乎合  呢條式。呢個證明需要用到分類證明（Proof by exhaustion）。
證明：
假設有兩個正整數  符合  呢條式。（假設）
利用 ，得知 。
如果淨係睇整數， 只可以係  同  嗰度嚟。
如果係 ，即係  同 。
因此，。（由假設推出個矛盾－因為唔可能有一個正整數係比一更細。）
如果係 ，即係  同 。
因此，。（又試由假設推出個矛盾：更冇可能，因為要求正整數。）
總括所有可能，個假設都係唔成立，所以一定唔存在 －冇任何兩個正整數可以乎合  呢條式。

是非有理數
要求：
利用矛盾證明嚟證明「 係非有理數（Irrational number；冇辦法用整數寫做分數嘅數字）。」
證明：
假設  可以係個有理數（Rational number；可以用整數寫做分數嘅數字）。咁即係喺至少一個情況下 ，而  同  都係整數。
喺呢度，進一步假設  係已經約咗簡，費事有約數嘅撈絞。
由上面得出， 係雙數。
假設  係單數，利用簡單例子嘅定理，咁  一定係單數。（矛盾：因為  係雙數。）
所以， 係雙數，而且可以寫成 ， 係某個整數。
利用上面，再總結得出  係雙數，而且可以寫成 ， 係某個整數。
因為，假設  係已經約咗簡，所以唔可以有另一個 。
所以  唔可以用整數寫做分數。
可以利用呢個步驟推出 、、， 係質數，都唔係有理數。

反證法嘅步驟
寫低要證明嘅命題。
再寫低頭先嗰句命題嘅相反，再假設呢句新命題係啱。
利用呢條假設，推斷啲野出嚟。
搵下有咩矛盾。
如果個假設引致矛盾，咁就可以話個假設係錯。咁嘅話個假設嘅相反－即係想證明嗰句命題－就會係啱。

更多例子
以下命題係可以用反證法嚟證明：
嘅值係一定少過 。
對所以嘅整數 、，如果  係單數，咁  同  都係單數。
數學歸納法

數學歸納法（粵拼：Sou3 hok6 gwai1 naap6 faat3；英文：Proof by mathematical induction）係一種數學上常用嘅證明方法。利用自然數（Natural number）嘅性質去證明一個有排序嘅命題（Proposition）。

數學歸納法法則
數學歸納法法則（Principal Mathematical Induction）係數學歸納法證明命題嘅邏輯。
首先要證明以下呢兩樣嘢：
當  嘅時候， 呢個命題係啱嘅；
當  呢個命題係啱嘅時候，可以引伸到  都係啱嘅；
假如以上兩點成立到嘅話，咁就有得話當  嘅時候， 呢個命題會係啱嘅，而推落去又有得話當  嘅時候， 呢個命題都會係啱嘅，如此類推，就有得話「對應所有嘅自然數 ， 都會係啱」（For all natural number ,   is true）。

基本方法
數學歸納法需要以下三個步驟：
基本步驟（Base step）：證明命題喺  嘅時候係啱嘅。
歸納假設（Induction hypothesis）：假設命題喺  嘅時候係啱嘅。
推斷（Inductive step）：利用(2)嘅假設，證明命題喺  嘅時候都係啱嘅。

例子一
證明
證明：
基本步驟：當 ，
歸納假設：假設
推斷：想證明 係啱嘅。
所以呢個命題對應所有嘅係啱。

例子二
證明「如果  係非零整數，咁對應所有正整數 ， 係正數。」
證明：
基本步驟：如果 ， 咁  係正數。
歸納假設：如果  係啱嘅話，即係  係正數。
推斷：如果 ，

加總類型
假設  係正整數。

乘完再加型
假設  係正整數。
，如果

指數定律
假設  係正整數， 係整數。

簡單不等式
假設  係正整數。
， 都係整數同埋

不等式
假設  係正整數。
，
，
，
，
三黃雞

三黃雞係中國雞種，所謂「三黃」即係羽毛黃、爪黃同埋啄黃，相傳呢個名係大明開國皇帝朱元璋御賜嘅。三黃雞嘅體型中等，脂肪比較多，適合用嚟起肉去整爆炒雞球，亦可以有其他煮法。
查維斯

查維斯（英文：G.D. Chaves），係葡萄牙沙維什嘅一間職業足球球會，依家踢緊葡萄牙甲級足球聯賽。
科斯特羅馬

科斯特羅馬（俄文：Кострома，拉丁化：Kostroma）係俄羅斯科斯特羅馬州首府，人口27萬。
再現

再現（粵拼：zoi3 jin6）喺科學哲學上係指一份科學研究嘅結果「理應要有」嘅一個特性，指同一個研究結果理應要由唔同人做都係一樣嘅，噉先展現到個結果係幾咁客觀。
因為噉，科學家見到同行做咗啲出人意表嘅結果嗰陣，成日會嘗試用嗰位同行嘅方法嚟做多次份研究，目的就係想睇吓同行嗰份研究嘅結果有冇再現呢樣特性。
葉俙賢

葉俙賢（英文：Amber Yip，1996年7月23號—）係香港女模特兒同網絡紅人，憑演出電影《＃PTGF出租女友》而畀人認識。
觀塘區

觀塘區係香港十八區之一，喺九龍最東面。東面以魔鬼山為同西貢區嘅分界，西北以飛鵝山為同黃大仙區嘅分界，西面以麗晶、九龍灣為同九龍城區嘅分界。面積有1,130公頃，係九龍入面面積最大嘅區。根據2021人口統計有673,166人，係全香港人口第二多、而且係人口最密集嘅地區。
芝加哥地鐵藍綫

芝加哥地鐵藍綫係芝加哥地鐵嘅一條地鐵綫，由芝加哥交通管理局營運，起訖於服務奧希亞國際機場嘅奧希亞站同位於森林公園（英文：Forest Park, Illinois）嘅森林公園站。

車站列表
值得注意嘅係，呢條綫有兩個夏林站同兩個西部站。叫「夏林」嘅兩個站其中一個位於琴巴蘭同遮化臣公園站之間，另一個位於橡樹公園同樹林公園站之間。叫「西部」嘅兩個站其中一個位於加利福尼亞同地文站之間，另一個位於伊利諾醫療區同吉士－豪文站之間。
芝加哥地鐵藍綫
奧希亞 –  玫瑰山 –  琴巴蘭 –  夏林（奧希亞） –  遮化臣公園 –  望路詩 –  柯永公園 –  亞蒂臣 –  布望 –  路根廣場 –  加利福尼亞 –  西部（奧希亞） –  地文 –  分界 –  芝加哥 –  加蘭 –  卡勒／湖 –  華盛頓 –  望盧 –  澤臣 –  喇修 –  克林頓 –  伊利諾大學芝加哥分校—豪詩特 –  利仙 –  伊利諾醫療區 –  西部（森林公園） –  吉士—豪文 –  浦喇士琦 –  史些盧 –  柯士甸 –  橡樹公園 –  夏林（森林公園） –  森林公園睇 • 論 • 改 • 歷
芝加哥地鐵黃綫

芝加哥地鐵黃綫，別名史告琦快綫（英文：Skokie Swift），係芝加哥地鐵嘅一條地鐵綫，由芝加哥交通管理局營運，起訖於史高琦（英文：Skokie, Illinois）嘅登士打—史告琦站同芝加哥羅佐詩公園（英文：Rogers Park, Chicago）嘅后屈站。呢條綫凈係得3個站，係芝加哥地鐵全系統最少站同最少客量嘅路綫，亦係全系統唯一一條唔駛經芝加哥市中心嘅路綫。
何守信

2018年1月2號，何守信喺大埔工業邨亞洲電視拍攝嘅錄影廠出席《百萬富翁2018之名人慈善版》第一集錄影後接受傳媒訪問。
何守信（英文：Ivan Ho Sau Sun，1940年10月16號—）係香港男演員，1972年喺香港人出道，先後做過無綫電視、亞洲電視同香港電台工作者，2018年退休後正式回流加拿大。
陳淑蘭

陳淑蘭（1969年7月19號—），花名蘭子，又改過藝名陳道然，鄉下係廣東深圳，係1988年香港小姐亞軍，拍過電影同埋電視劇。家下喺香港電台做緊DJ（《開心日報》），同埋主持ViuTV晚吹節目總有一隻喺左近。

逃犯條例爭議期間表現
喺香港逃犯條例爭議期間，佢曾經多次喺Facebook轉發一啲親中維穩河蟹嘅報道，又曾經喺11月13號，明明自己當日係去旅行，但就喺Facebook 上載示威者堵路嘅照片，批評示威者阻住佢。
林超榮

林超榮（1961年12月14號—2023年12月12號），花名超人，係香港傳媒工作者、香港編劇家執委、香港電影評論學會員；畢業荃灣聖芳濟中學、香港浸會學院中文系；做過無綫電視同電影編劇。林超榮一九八六年畢業於香港浸會學院中文系。曾任廣告創作、電影編劇、電視編審、監製、電視節目主持及專欄作家。
林超榮嘅好友沈西城，2023年12月12號在網上公告林起榮已離世，終年61歲。

屋企
老婆係傳媒人屈穎妍，有3個女。
余汘欣

余汘欣（英文：Beatrice Yu，2001年—）係香港女演員，2024年參加ViuTV戲劇選秀真人騷《選角》入圍女演員最後四強。
哈希姆家族

哈希姆（阿拉伯文：هاشمي），又叫哈希姆王朝，係現存嘅一個家族，舊時係古來氏多個部落嘅其中一個，先知穆罕默德就係呢個家族出身。響近代，呢個王朝統治過漢志、伊拉克同敘利亞，到目前依然掌控住約旦王位。

早期
哈希姆一開始係古來氏多個部落嘅其中一個氏族，亦係巴努哈希姆嘅分支，原本叫「阿穆爾」。家族名就嚟自哈希姆·伊賓·馬拿夫，先知穆罕默德個阿太。據說佢曾經響一次旱災攞出嘢食畀人，所以就改名叫「哈希姆」。
哈希姆家族成員雖然係穆罕默德嘅女系後人（佢哋係穆罕默德四女法堤馬同阿里所生嘅後人），但佢哋淨係尊法堤馬為家族祖先。
1201年起，哈希姆家族得到世襲銜頭「麥加謝里夫」。

阿拉伯起義
侯賽因：哈希姆家族成員，阿拉伯起義嘅發起人之一，亦係核心人物
1908年，阿卜杜拉·伊拉帕沙個仔侯賽因·賓·阿里繼承咗銜頭「麥加謝里夫」。侯賽因發覺自己開始同當時控制伊斯坦堡嘅青年土耳其黨人敵對；加上話嗮自己都係先知穆罕默德嘅後人，血統唔算低賤，就開始想建立一個完全獨立、脫離奧斯曼帝國嘅阿拉伯國家。雖然奧斯曼方面一早有估到，但侯賽因多次扮到自己好似好忠心，因而對佢冇太大懷疑。
侯賽因有五個仔，其中二仔阿卜杜拉·賓·侯賽因係最有野心嗰位。佢曾經係奧斯曼帝國議會麥加地方代表，期間開始對阿拉伯民族主義有興趣。1914年一戰爆發，侯賽因響阿卜杜拉嘅建議下先表面上扮係支持奧斯曼帝國；另一方面又派人到英國談判，同英國駐埃及高級專員哈里·麥洪見面，侯賽因表示希望起義成功之後建立一個強大嘅阿拉伯國家，而哈里·麥洪就表示同意佢哋建立，但唔可以霸埋同英國有利益嘅跟據點。
1916年6月，響湯馬士·勞倫斯協助下，侯賽因正式發動阿拉伯起義。佢響漢志地區宣佈獨立，建立漢志王國。呢場起義，雖然係令到奧斯曼帝國解體，但由於英國早就同法國偷偷地簽咗《西斯-皮科協定》，所以響起義後侯賽因並冇好似理想咁建立一個大阿拉伯國，而係畀人分咗啲地：敘利亞畀咗法國，伊拉克、外約旦、巴勒斯坦就畀英國搶走。響土耳其宣佈廢除哈里發一職之後，侯賽因又宣佈自己係哈里發。

近代
侯賽因同仔女先後建立唔同政權：
漢志王國
外約旦（即依家嘅約旦）
伊拉克王國
敘利亞王國
其中由於侯賽因建立咗漢志王國，觸動咗伊本·沙地條神經（伊本想要統一阿拉伯半島），所以伊本響1924年出兵打漢志。侯賽因被迫唔撈，將王位交畀大仔阿里·賓·侯賽因，但阿里上任唔夠一年就畀伊本推翻，漢志王國玩完。
二仔阿卜杜拉1921年響英國委派下到外約旦做埃米爾；但外約旦依然英國殖民地。去到二戰，佢睇到英國顧住同納粹德國打、戰後已經唔可以好似以前有咁大實力，就響1946年宣佈獨立。1950年，外約旦改名做約旦。依家約旦國王係阿卜杜拉二世，係阿卜杜拉個太孫。
三仔費薩爾曾經做過敘利亞國王，之後敘利亞畀咗法國，佢就走去英國。後嚟英國擔心伊拉克局勢會變差、自己好難出手管，於是就搵嚟費薩爾做伊拉克國王，佢本人接受咗邀請，響1920年登基。去到第三任（即最後一任）國王費薩爾二世，因為親英嘅作風，響1958年由軍官發動嘅政變入面死咗，伊拉克王國玩完。

約旦
約旦王室徽
約旦，全名約旦哈希姆王國，由侯賽因二仔阿卜杜拉響1921年建立。
一戰之後，約旦地區交咗畀英國管。去到1921年，英國決定用約旦河做分水嶺，西邊成爲咗英屬巴勒斯坦，而東邊就係叫外約旦（響阿拉伯文嘅意思係「東約旦」）。英國響國際會議上，將外約旦建立成一個半自主保護國ー外約旦酋長國，立阿卜杜拉做酋長。
二戰後，阿卜杜拉睇到英國實力變差，就響1946年5月25號宣佈獨立，國名改叫「外約旦哈希姆王國」；兩年後外約旦成功佔領西邊嘅巴勒斯坦地區。1950年，外約旦改名叫約旦。
依家約旦國王係阿卜杜拉二世。

伊拉克
伊拉克王國徽
伊拉克王國嘅開國君主係費薩一世。
1920年，英國擔心自己遠響歐洲，管唔住局勢動盪嘅伊拉克，所以就搵嚟親英嘅費薩做國王；佢本人接受咗邀請，響一年後登基。去到1932年，英國決定放手畀伊拉克獨立，但王室依然親英，仲畀英國響當地建立軍事基地。
國王嘅舉動令到阿拉伯民族主義者好反感。佢哋發動多次政變，直至1941年第五場政變成功，由親德嘅拉希德·阿里做首相。拉希德響同年4月發動英伊戰爭，希望趕走英國；但最終都係輸咗畀英軍。拉希德被迫下野，由前首相、親英嘅羅尼·賽義德上台。
但咁樣唔代表國內嘅阿拉伯民族主義者就會收手。佢哋唔可以接受英國持續控制伊拉克，又因為當地人民生活唔好，就越嚟越想踢走英國。最終響1958年，屬於自由軍官組織嘅阿卜杜拉ー卡里·卡塞姆發動軍事政變，殺咗時任國王費薩二世同其他伊拉克王室成員。伊拉克王國玩完，阿卜杜拉ー卡里·卡塞姆成立伊拉克共和國（即今日嘅伊拉克）；自此伊拉克地區就捲入多場戰爭，到依家當地局勢依然係好緊張。
費薩二世死後，佢嘅四叔公（即佢阿爺・費薩一世個細佬）扎里德·賓·侯賽因宣佈自己係伊拉克同敘利亞分支首領（政府未承認）。
伊拉克分支首領
扎里德·賓·侯賽因（1958年ー1970年）
華爾德·賓·扎里德（現任，1970年ー）

漢志
漢志王國由侯賽因·賓·阿里響1916年建立。
漢志王國響漢志地區建立。漢志地區響阿拉伯世界有住大影響力，因為佢嘅最大城市ー麥加，就係伊斯蘭教聖城。同時，漢志地區自1517年開始就由「麥加謝里夫」統治，而「麥加謝里夫」又係哈希姆家族嘅世襲銜頭，所以算得上係侯賽因嘅地盤。
1916年6月，侯賽因發動阿拉伯起義，推翻奧斯曼帝國，同月佢響漢志地區建立漢志王國。1919年，國王侯賽因宣佈自己係「阿拉伯之王」，宣稱自己已經統一阿拉伯地區。呢個舉動觸動咗另一位想要統一阿拉伯半島嘅貴族ー伊本·沙地條神經，加上伊斯蘭教兩個聖城ー麥加同麥地那ー都位於漢志地區，為第日漢志王國嘅玩完留下導火線。
本身侯賽因同英國達成協議，響起義成功之後。英國要承認佢哋。但由於英國一早同法國偷偷簽咗《西斯-皮科協定》，所以阿拉伯半島並冇統一，反而敘利亞畀咗法國，伊拉克、外約旦、巴勒斯坦就畀英國。響咁嘅情況下，令到侯賽因認為英國背叛咗佢，唔再信任英國政府。漢志先後拒絕承認《凡爾賽條約》同《貝爾福宣言》。1921年，英國提出要託管漢志，侯賽因唔肯。兩年後，英國想同漢志講掂數，都畀侯賽因拒之門外。
1924年3月，響土耳其宣佈廢除哈里發一職兩日後，侯賽因宣佈自己係下任哈里發。呢次徹底激嬲伊本·沙地，認為侯賽因嘅舉動唔符合伊斯蘭教嘅傳統同教義，叫班穆斯林對漢志發動「聖戰」。另一方面，英國因為多次同漢志傾唔埋，就轉為支持伊本·沙地。
1924年8月，伊本·沙地正式出兵打漢志。伊本好快就打下大半個漢志，侯賽因響貴族、生意人等等嘅壓力下，被迫讓位畀大仔阿里。同年10月，麥加淪陷，阿里走難到吉達。最終響1925年12月，吉達都淪陷埋，阿里走佬到伊拉克，漢志王國玩完。伊本響一年後將漢志地區納入「內志同漢志王國」。

敘利亞
1920年3月7號，敘利亞國家大會（Syrian National Congress）成立敘利亞王國，擁立侯賽因三仔費薩（即後嚟伊拉克王國開國君主費薩一世）做佢哋嘅國王，稱號係「大敘利亞國王」。
但由於英國早就同法國偷偷地簽咗《西斯-皮科協定》，國家大會嘅決定徹底影響到佢哋嘅利益，英法兩國根本就會唔承認。所以同年4月，敘利亞由英國轉手畀法國託管，敘利亞王國實際上已經玩完。法國唔中意費薩，就要求佢最遲響6月14號投降。費薩最終投降，畀法國趕走，走難到英國。
硬顎音

硬顎音（英文：Palatal consonant），喺語音學嚟講係指發音嗰陣，條脷面伸埋去或者頂住硬顎部分嚟發出嘅輔音。
喉嚨椗音

喉嚨椗音或者嗌小舌音（英文：uvular consonant），喺語音學嚟講係指發音嗰陣，氣流衝擊或者摩擦喉嚨椗嚟發音嘅輔音。
A

A係拉丁字母第一個字母，大階寫做A，形似金鐘架，細階寫做a。 通常喺廣東話入面會讀成粵拼：ei1、國際音標[ei̯˥]。

史
A字原本係埃及神聖文字或者係原閃族字母個牛頭象形文字。
埃及神聖文字 牛頭
原閃族字母 牛頭
腓利基字母 aleph
希臘字母 Alpha
埃特魯斯坎字母 A
羅馬字母 A
公元前1600年，腓利基字母每個字係綫形(linear form)，成為之後其他形式嘅基礎。佢個名一定同希伯來字母aleph有一定關係，同樣，都同阿拉伯字母alif有關。
呢隻字母，腓利基或其他閃族話，係喉塞音來。之但係，古希臘人借呢隻字母，做響音/ɑ/，叫佢做alpha。大概公元前8世紀，早期希腦文係打側寫，到咗後期就變咗依家咁。雖則有啲地方會一隻腳短咗。
埃特魯斯坎人將希臘字母帶到意大利，無改過任何嘢。而羅馬人就將埃特魯斯坎字母來寫拉丁文，最後就變成家下嘅拉丁字母，畀唔同話記嘢。
呢個字母有兩隻小寫。一隻係手寫成日用嘅，一個圈加尾一棟。而印刷品呢，就用一圈仔再搵個大圈包住佢。呢兩款都係由大寫變成。寫希臘嗰陣，就好似下面安修爾體個版本。而好多字型都會將右腳打棟。羅馬體就將隻腳變咗圈，而有啲就唔要長腳，變咗手寫咁。
德式黑體 A
安修爾體（英文：Uncial） A
英式黑體 A
女生不哭

《女生不哭》係香港歌手可嵐嘅第一隻個人EP，喺2008年9月25號發行；同年12月18號推出慶功版，第二版加收CASH流行曲創作大賽冠軍作品《安全感》。
周冠宇

周冠宇（粵拼：zau1 gun3 jyu5；簡化字：周冠宇；吳語拼音（上海片）：tseu1 kuoe3 yu2；1999年5月30號—）係中國嘅賽車手，上海人。
佢係中國嘅第一位一級方程式賽車手。
神經退化病

神經退化病泛指一啲令個神經系統嘅神經細胞快速死亡嘅病，例如係腦退化。
素海霖

素海霖（英文：Erena So，1997年2月9號—），本名蘇凱琳，曾用藝名蘇浵（大名娛樂時期），係香港女演員，亦係史上首位香港嘅日本AV女優。

簡歷
素海霖喺香港土生土長。2016年，佢用「蘇浵」個名加入大名娛樂做旗下藝人，期間曾參演港產片《鱷魚談》（其他演員包括廖子妤、談善言同布志綸等等），但套戲一路都未上畫。恢復自由身後，2021年佢用自己真名「蘇凱琳」接拍港產片《＃PTGF出租女友》，成為佢嘅影壇出道作品。之後佢再改用「素海霖」個名喺網上做KOL，又經營YouTube頻道「Thisisshl 素小姐」，當中最出名嘅舉動係喺2022年底上載一條短片，影佢喺尖沙咀唔戴胸圍散步。
2023年3月15號，素海霖宣布用日文藝名繪麗奈（日文：絵麗奈(Erena)）喺日本AV界出道，成為咗第一個拍AV嘅香港人。呢單嘢引起香港網上熱話，更有網民多手改圖，整出文化體育及旅遊局局長楊潤雄恭賀素海霖嘅虛假新聞稿，而令政府要發出澄清表示冇發過稿。
雙和聲大調

Audio playback is not supported in your browser. You can download the audio file.C 雙和聲大調。
Audio playback is not supported in your browser. You can download the audio file.C 匈牙利小調。
雙和聲大調（英文：double harmonic major）係一種七個音嘅音階，相當於將大調第二級同第六級降半音；音階由七個音程組成，順序係半音、半音三度、半音、全音、半音、半音三度、半音，加埋啱啱一個八度。呢個音階喺印度音樂叫 Bhairav Thaat。
雙和聲大調係所謂自反音階[暫譯]（reflective scale），佢嘅倒影[暫譯]（mirror modal equivalent）係返自己，即係話構成佢嘅音程順序數同逆序數都冇分別，掉轉嚟都仲係雙和聲大調。
同大調一樣，喺唔同嘅音開始，按音階順序上，攞齊七個音，可以得出七個唔同嘅調式；當中第四級調式就係好多唔同文化嘅音樂都有用嘅匈牙利小調（Hungarian minor）。
和聲大調

Audio playback is not supported in your browser. You can download the audio file.C 和聲大調 / C 艾奧尼安降六級調式[暫譯]。
和聲大調（英文：harmonic major），又叫艾奧尼安降六級調式[暫譯]，係一種七個音嘅音階，相當於將大調第六級降半音；呢個音階由七個音程組成，順序係全音、全音、半音、全音、半音、半音三度、半音，加埋啱啱一個八度。
同大調一樣，喺唔同嘅音開始，按音階順序上，攞齊七個音，可以得出七個唔同嘅調式。
大會堂

大會堂，故名意義，係大嘅會堂，用來開會用，來自英文city hall，或者town hall，城鎮之會堂。英國，或者歐洲，會聚集代表到大會堂，到來開會，傾治理城鎮嘅事。故此大會堂，係全城全鎮至重要嘅地方，所以通常起大樓都會幾靚。
除咗治理之外，亦兼做文化活動地方，種種藝術都喺處表演同展覧，城鎮居民都會喺處睇嘢。
大調

Audio playback is not supported in your browser. You can download the audio file.C 大調 / C 艾奧尼安調式。
想搵第二個意思嘅話，請睇大調 (搞清楚)。
大調（英文：major scale）係一種七個音嘅音階，按照現時西樂樂理嘅定義，係由七個音程組成，順序係全音、全音、半音、全音、全音、全音、半音；加埋啱啱一個八度。喺鍵盤樂器，最簡單嘅大調係 C 大調，因為唔使用黑色琴指，五線譜亦冇升號降號。
同一個大調，喺唔同嘅音開始，按音階順序上，攞齊七個音，可以得出七個唔同嘅調式；由第一個音開始嘅叫艾奧尼安調式（Ionian mode），亦即係大調本身亦可以睇成係調式嘅一種。不過，有啲音樂人認為，如果話一件作品係用咗艾奧尼安調式（而唔係話佢用咗某個大調），就應該寫到佢唔似調性音樂。
雖然大調個名係喺西樂度度嚟，但係唔係淨係西樂先有呢樣嘢。例如，阿拉伯音樂同土耳其音樂都有呢樣嘢，只係佢哋唔係叫佢做大調。
文化中心

文化中心係一種以文化為主題嘅建築物，以推廣文化藝術為目的，內有設備舉辦各種文化藝術活動，如音樂廳同埋劇院等。

各地文化中心
呢節要加長。
小調

小調（英文：minor scale）係一類音階，基本上同大調類似，都係由七個音或者七個音程組成，但係特徵係音階嘅第三個音會低同名大調一個半音（flat third），例如 C 大調第三個音符係 E 音，而 C 小調嘅第三個音就係 E♭（讀「E-flat」）。
喺傳統嘅西樂樂理，小調會再分三種，分別係自然小調（natural minor）、和聲小調（harmonic minor）同旋律小調（melodic minor）；不過其實有第啲小調，例如西樂嘅五聲音階亦有佢嘅五聲小調音階。

自然小調
Audio playback is not supported in your browser. You can download the audio file.C 自然小調 / C 伊奧利安調式。
構成自然小調嘅音程係全音、半音、全音、全音、半音、全音、全音。
自然小調有第個名，叫伊奧利安調式（Aeolian mode）。所謂伊奧利安調式，係指如果由某大調嘅第六級音開始，彈一個八度，就會得出對應嘅自然小調，調號同原本嘅大調一樣；呢兩個調嘅關係叫關係調，關係小調嘅主音（音階嘅第一個音）低過關係大調嘅主音三個半音。
有啲音樂人認為，如果話一件作品係用咗伊奧利安調式（而唔係話佢用咗自然小調），就應該寫到佢唔似調性音樂。

和聲小調
Audio playback is not supported in your browser. You can download the audio file.C 和聲小調。
和聲小調基於自然小調，但係第七個音亦升半音；構成和聲小調嘅音程係全音、半音、全音、全音、半音、半音三度、半音。
佢之所以叫和聲小調，係因為寫和聲嗰陣用嘅小和弦通常係用呢種小調（不過如果唔牽涉到第七個音，整出嚟嘅和弦同用自然小調唔會有分別）。和聲小調嘅調號同自然小調一樣，第七個音升半音要用臨時記號。

旋律小調
Audio playback is not supported in your browser. You can download the audio file.C 旋律小調。
旋律小調亦係基於自然小調。佢叫旋律小調，係因為寫旋律嗰陣通常係用佢。佢嘅調號同自然小調一樣，第六同七個音有需要嘅時候要用臨時記號。

古典音樂嘅旋律小調
樂理上講旋律小調，一般係跟古典音樂嘅傳統，升上去嘅上行形同落返嚟嘅下行形唔同；上行形第六、七個音都升半音，下行形同自然小調一樣。構成旋律小調嘅音程，上行係全音、半音、全音、全音、全音、全音、半音，下行係全音、全音、半音、全音、全音、半音、全音。

順階和弦
構成旋律小調上行形七個音，下行形都係七個音，但係因為上落唔同嘅第六級同第七級會影響和弦結構，旋律小調同上面嗰兩種唔同，唔係七個順階和弦，而係有成 13 個。
除咗第一個順階和弦唔涉及第六同第七級音所以上落一樣之外，其餘六個都係上落唔同。上行形係呢七個：
下行形同自然小調一樣。

爵士樂嘅旋律小調
爵士樂嘅旋律小調同古典音樂唔同，下行形同上行形一樣。

順階和弦
爵士樂嘅旋律小調上行形同下行形一樣，都係七個音，所以得七個順階和弦，即係上個表嗰七個。
香港大學

香港大學（粵拼：hoeng1 gong2 daai6 hok6，簡稱港大，英文：The University of Hong Kong，HKU）係香港一間研究型大學，校舍主要分佈嚮香港島薄扶林一帶。1911年成立，1912年開校，係香港第一間大學，喺好長一段時間內亦係香港唯一一間大學。大學依家有十個學院，學科繁多，包括法律、心理學、生物醫學等等。學校喺世界前列，係全世界第一支可以認到沙士病毒嘅研究隊伍，亦都培養咗好多法律、政治、商學、科學同醫學界等等嘅社會名人。

歷史
1910年3月16號，當時嘅港督盧吉主持港大本部大樓嘅動工儀式。1911年3月30號，港大正式成立。1912年3月11號舉行開幕禮，同年，第一屆學生入學。大學最初淨係得三個學院：醫學院、工程學院同埋文學院。醫學院嘅前身係喺1887年創立嘅香港西醫書院，孫中山都喺呢間書院讀過醫。1916年12月舉行第一屆畢業禮，有23個畢業生同5個榮譽畢業生。1941年因香港淪陷而停辦，到1945年復辦。1961年學生人數係2000，係1941年嘅四倍。1989年後因政府增加大學學位令到學生人數倍增。2002至2003學年有學生19000人。2012年起好咗百週年紀念校園，並且跟從香港教育改革，本科教育轉成四年制。

本部校園
香港大學本部校園坐落喺港島般咸道同薄扶林嗰頭，佔地約莫14到16公頃。港大嘅十間學院入面有五間都喺呢度，佢哋係：建築學院、港大經管學院、教育學院、工程學院、同埋理學院。除咗圖書館總館同美術博物館之外，本部校園仲設有一條叫做大學街嘅雙層行人通道，駁去西面嘅百周年校園。
本部校園嘅主要特色係嗰度建築風格嘅多樣性，由新古典主義嘅本部大樓到七十年代嗰時起嘅現代建築都有。經過咁多年嘅保育同發展，有人讚呢度係「中西合璧、新舊共融」嘅校園。計埋本部大樓，港大嘅七棟法定古蹟入面，有六棟都喺本部校園，包括孔慶熒樓外部、馮平山樓外部等等。

百周年校園
百周年校園其中兩棟教學樓
為咗應付三三四新學制同增收非本地生帶嚟嘅額外四成學生，港大喺2005年開始規劃向本部校園以西擴建。工程喺百周年校慶之後冇耐搞掂，2012年啟用。百周年校園主要有三棟樓，俾文學院、社會科學學院、同法律學院使用。另外仲有間6000平方米大嘅「智華館」研習坊，近乎全日開放俾學生自主學習。
百周年校園選址「唯一一幅」本部校園隔籬嘅可發展用地，原先係西區抽水站及濾水廠。校方畀咗水務署五億去重置配水庫，包括將鹹水水塘搬入龍虎山岩洞，做法全港首創。原本嘅食水配水庫攞咗嚟做容納成千人嘅李兆基會議中心、大會堂及講堂，而三座歷史建築就活化保留。百周年校園嘅另一個特色係大量嘅綠化元素，除咗屋頂綠化之外，仲有百周年花園同三個學術庭園。

沙宣道校園
沙宣道21號建築群舊貌
沙宣道校園又叫醫學院校園，主要係港大李嘉誠醫學院用緊，設有各式各樣嘅實驗室同先進設備。校園位於港島西沙宣道，同本部校園相距三公里左右，平時有校巴往來。馬路對面嘅瑪麗醫院由落成開始就已經係醫學院嘅教學醫院，大部分臨床學系都會喺呢度上堂，並且有行人天橋連接其他教學樓。
余振強醫學圖書館設喺沙宣道21號蒙民偉樓，係世界衞生組織嘅托存圖書館之一。館内收藏咗大量生物醫學同衛生科學刊物，有啲仲可以追溯到醫學院嘅前身華人西醫書院。為咗應付空間需求，醫學院制定咗全面發展計劃。長遠嚟講除咗會起新嘅教學大樓，亦會擴展學生宿舍，同起一條「大學行人走廊」連接成個沙宣道校園。

其他設施
菲臘牙科醫院
位於西營盤嘅菲臘牙科醫院係港大牙醫學院嘅教學醫院，佢同本部校園只有一段仔距離。醫院由政府資助，專門提供訓練牙醫同牙科輔助專業人員嘅設施。除咗臨床教學設施之外，港大嘅牙科圖書館亦喺呢度。
嘉道理中心
香港大學嘉道理中心喺一九八零年代，由賀理士．嘉道理爵士同羅蘭士．嘉道理勳爵捐錢起成。中心位於香港石崗，佔地十公頃，遠離煩囂、環境寧靜。呢度唔只係研究農林園藝同環境科學嘅地方，亦有唔少住宿設施，方便校内外團體搞迎新營、研討會等等活動。
太古海洋科學硏究所
太古海洋實驗室喺1990年開幕，1994年擴建之後改用依家呢個名。研究所位於鶴咀，喺正香港唯一一個海岸保護區隔籬，主要俾理學院嘅研究生做海洋科學方面嘅研究。1955年喺香港海域發現、被稱之為「港鯨」嘅長鬚鯨嗰副骸骨標本就係喺呢度收藏展示。

聲譽
香港大學同香港中文大學、香港科技大學合稱「三大」，係香港校譽最好、排名最高嘅大學之一。其中港大喺唔少人心目中排三大嘅頭位，好受家長同僱主歡迎。港大公佈嘅2023年學士學位畢業生就業率有98.8%，連續十八年達成「全員就業」，體現出港大畢業生嘅市場價值。
學術方面，港大嘅研究風氣以往冇其他大學咁濃烈。不過隨住增收海外學生等等政策推行，港大已經穩步向呢方面發展，研究成績都唔少見。科睿唯安（英文：Clarivate）公佈嘅「2023年度最廣獲徵引研究人員」入面就有51位學者嚟自港大，喺全球院校同科研機構當中排第13位。

排名
大學排名香港大學世界排名《QS》世界排名（2025）17《泰晤士》世界排名（2025）35
區域排名《QS》亞洲排名（2025）2《泰晤士》亞洲排名（2024）6
資料更新到2024年11月
港大喺2025年 QS 世界大學排名入面攞第17名，比2024年升咗九位，創歷嚟最高記錄。泰晤士高等教育就將香港大學排喺2025年全球第35位，高前一年一位。區域排名方面，QS 嘅2025年亞洲綜合排名，港大已經第二年僅此北京大學排第2。至於泰晤士嘅2024年亞洲排行榜，港大就跌咗兩位得第6，但依然係本地大學名次最高嗰間。
港大唔單只整體排名唔錯，仲有唔少學科位列全球頂尖。2024年 QS 學科排名裏面，就有11科躋身全球前廿五，其中牙科學更加排到頭三。其他幾科分別係：教育學、建築與建造環境、地理學、語言學、土木和結構工程學、法律學、社會政策與行政管理、現代語言學、社會學、以及信息科學和人工智能。

張祺忠殺妻案
内文：張祺忠
港大宿舍偉倫堂喺2018年8月17號發生咗一單倫常命案——時任舍監兼機械工程系副教授張祺忠用電綫箍死咗佢老婆。佢製造咗死者離家出走嘅假象之後報警話老婆失蹤，並且喺黃克競樓辦公室藏屍。差佬8月28號上門調查嗰陣發現屍體，拉咗張祺忠。時任校長張翔喺第二日開學禮致辭嘅時候主動提起單嘢，形容係令人驚訝嘅校園悲劇。
案件2020年喺高等法院開審。張祺忠否認謀殺、承認誤殺，但控方唔接納。辯方呈上三百幾人嘅求情信，又有專家證人證明被告成日俾死者心理虐待搞到抑鬱，先會失控殺人。但控方話張祺忠犯案冷靜，殺人係出於金錢糾紛。張祺忠最後被判處終身監禁，謀殺同阻止合法埋葬屍體罪嘅刑期同時執行。佢不服刑期上訴得直，案件被發還重審。

唔承認學生會
港大民主牆上面嘅文宣喺7月11號俾校方派員清走。
2021年7月1號，有差佬喺銅鑼灣俾人用刀拮傷，疑犯梁健輝其後自戕。香港大學學生會評議會7月7號開會，通過動議「感激」梁健輝為港犧牲。呢單嘢引嚟各方評擊，連評議會撤回議案、學生會幹事會全體請辭都平息唔到。校方亦發聲明譴責佢哋美化暴力、損害校譽，並喺7月13號表示唔再承認學生會喺校内嘅角色，被質疑違反咗《香港大學規程》。
港大繼四月宣佈唔再代收會費並收返民主牆等等設施，今次更係要求學生會搬走。新設立嘅課外活動支援處取締咗學生會接手屬會，但有學生組織因為後來用咗提及學生會嘅舊名而被除名。到八月，校委會再禁止涉事學生進入校園，唔俾佢哋上堂或者返宿舍。有傳媒形容港大嘅做法係「封殺」學生會。

法律地位
香港大學屬於香港法定院校，由香港法例第1053章規管。
會議展覽中心

會議展覽中心（簡稱會展中心）係對會議中心、展覽中心呢兩種商務設施嘅合稱，通常會整合設置喺同一個地方度。

各地會議展覽中心
呢節要加長。
李啟言

李啟言（Moses Li Kai-yin，1994年10月12號—），暱稱阿Mo，香港前男舞者，喺2022年7月28號MIRROR舉行第四場演唱會演出期間，喺紅館舞台俾一塊鬆脫嘅大螢幕擊中頭同頸重創。

簡介
李啟言喺加拿大華裔家庭出世，喺多倫多長大。阿爸李盛林以前係香港出名嘅牧師，移民加拿大之後亦繼續喺當地做牧師。李啟言亦有一位家姐同一位哥哥。
2013年，李啟言喺多倫多高中畢業之後，考入香港城市大學。喺O Camp嘅時候就認識咗後來嘅MIRROR成員盧瀚霆（Anson Lo），同佢一齊參加舞蹈學會。2018年，佢哋一齊參加ViuTV選秀節目《Good Night Show 全民造星》，最終李啟言止步55強。而盧瀚霆入咗MIRROR之後，李啟言亦都成為咗MIRROR嘅御用舞蹈員。
2021年，李啟言嘅女朋友COLLAR前成員蘇芷晴（So Ching）參加《全民造星IV》，李啟言亦有喺比賽嘅時候幫蘇芷晴編舞，到決賽嘅時候更加幫蘇伴舞。

意外
2022年，MIRROR舉行佢哋嘅第三個演唱會，李啟言亦以舞蹈員嘅身份作表演。7月28號，第4場演出嘅時候，一塊重600公斤嘅大螢幕突然鬆脫，擊中李嘅頭部，頭同頸都受到重創，被送到伊利沙伯醫院治理，經檢查後有腦出血同頸椎第4節爆裂骨折，最壞情況係終身全身癱瘓。事件引發本地同國際媒體報道，遠至阿根廷都有媒體跟進事件。
聯和墟

聯和墟（Luen Wo Market 或者 Luen Wo Hui）係香港西北一個墟，響粉嶺東面，龍躍頭西面，響通去沙頭角嘅沙頭角公路側邊。個墟係1949年由粉嶺、沙頭角、打鼓嶺同埋大埔各鄉民夾份開。佢自成一角由一個墟發展成一個區，衣食住行乜都有。因為粉嶺上水新市鎮發展，家下已經併埋入粉嶺。而個墟自身，因為有新街市頂替，2007年秋已經廢咗唔用。
聯和墟響距粉嶺火車站六百幾米。個墟同安樂村工業區隔個公園同沙頭角公路，即係村東南面。經過發展，成個區範圍大概三角型，東南係沙頭角公路，北係馬適路，西係粉嶺樓路。而聯和墟舊時核心區就有6條街，即係聯和道、和豐街、聯發街、聯興街、聯盛街同埋聯昌街。

史
聯和墟未起之前，粉嶺及沙頭角、軍地、打鼓嶺一帶鄉民都會去石湖墟買賣。但係墟主上水廖氏成日收多人秤佣，同埋個公秤又唔準，因為咁粉嶺鄉民唔係好妥佢。
咁啱1940年代中，香港政府鼓勵鄉村籌旗開墟。粉嶺鄉民就打算另立新墟，保障自己利益。1948年開聯和置業公司，準備集資開墟。

集資過程
1948年由粉嶺鄉紳成立聯和置業公司，當時地址響安樂村瑞勝書樓。一年後，1949年12月22號註冊做有限公司，負責人係董事長李仲莊、副董事長馮奇焯、總經理彭富華、協理李毓棠、司庫鄧勳臣同劉維香。開初法定資本50萬港紙，合共5萬股，每股10蚊，拆做創辦股500股同埋普通股4萬9500股。之後間公司分三次招股，夾埋成2萬1918股，集資219萬1800蚊。粉嶺、打鼓嶺、沙頭角及大埔頭鄉村認購創辦股，而個人、祖堂或公司買普通股。
響1949年，粉嶺、沙頭角、打鼓嶺同埋大埔鄉民集資起聯和墟。兩年後，1951年1月20號，呢個用咗200萬銀起嘅聯和墟正式開墟。舊時聯和墟佔地成61萬平方米，正中央係有蓋同露天嘅市場，有蓋嘅叫聯和市場，係石屎建築，裏面有60個檔口，14個肉檯、12個魚檔、12個菜檔、14個鹹魚檔、2個雞鴨檔、2個牛肉檯同埋2個豆腐檔，而露天部分就有百幾個小販攤位。開初墟期定為一、四、七日，即係每月黃曆初一、初四、初七、十一、十四、十七、廿一、廿四同埋廿七。個期同石湖墟完全一樣，後尾個墟越做越旺，就唔再跟墟期開。天都未光，就有農民響街市對出空地，賣新鮮割落來嘅菜，即係天光墟。

聯和新村
1952年响墟市後邊起咗聯和新村公開來賣。新村係一啲兩層嘅樓，樓裏面有成100間屋[未記出處或冇根據]，每間屋可以間到兩房一廳，牆係白色，所以當地人叫佢做白屋仔。地下夾埋有90間舖位，賣洋貨、雜貨、米同米機、茶樓、茶餐廳、攝相舖曬相、飛髮舖同埋旅館，之後重有舞蹈學校同埋戲院㖭。

墟轉做新市鎮
1980年代尾，開咗30幾年個天光墟，搬到去附近龍躍頭安居街農產批發市場。1990年代部份聯和新村畀人收購重拆來起兩幢樓同大型商場。舊時兩層嘅亦重建做多層，開咗好多唔同類舖頭。2002年7月1號，政府另外起好新街市，裏面有356個檔位同埋熟食中心，重有冷氣。個址響9月26號閂門大吉，結束50幾年嘅任務。
粉嶺戲院
聯和菜市場
聯和市場露天部分改為停車場
舊式兩層建築物

新市鎮
聯和墟呢區有好多唔同嘅樓。有居屋，私人屋苑。居屋有榮福中心同榮輝中心。而私人屋苑綠悠軒、帝庭軒、御庭軒同埋海聯廣場。
唔少粉嶺社區設施都響聯和墟，有聯和墟街市，聯和墟球場，和睦路球場，聯和墟體育館，粉嶺公共圖書館，聯和墟社區會堂
榮福中心
榮輝中心
帝庭軒
御庭軒
海聯廣場
聯和墟街市
粉嶺公共圖書館
粉嶺區鄉事委員會

教育
區內有兩間中學，有粉嶺禮賢會中學同埋香海正覺蓮社佛教馬錦燦紀念英文中學。而小學就有寶血會培靈學校同上水宣道小學，佢個校址原本係仁濟第五中學。
聯和墟鄉民另有一間小學，不過就響粉嶺樓嗰邊，叫粉嶺聯和墟公立學校。
上水宣道小學
香海正覺蓮社佛教馬錦燦紀念英文中學

交通
聯和墟有路去沙頭角，粉嶺，上水，大埔等地。所以有唔少公共交通都會經呢度。而聯和墟亦都有自己巴士總站，小巴總站。有唔少車去唔同村。
HKT48

HKT48係由日本嘅作詞家——秋元康嚟做製作人，喺福岡地區搞嘅一個女子偶像組合。佢繼SKE48同NMB48之後，第三個按返AKB48嘅方法嚟成立一個地方性姊妹組合。呢個組合喺日本福岡市嘅福岡海鷹城入面有佢專門用嚟做SHOW嘅劇場。
19
張光怡

張光怡（英文：Cheung Kwong Yee, Chloe），係一位醫科畢業生，參選過2022年度香港小姐競選。

生平
張光怡曾經就讀香港大學醫學院，並且喺2021年畢業，之後去到屯門醫院同瑪麗醫院擔任實習醫生，而佢亦都喺2022年7月獲得香港醫務委員會發出註冊執照，而成為香港註冊醫生。
張光怡喺2022年香港小姐競選，佢喺參選嘅時候表示自己嘅志向係成為香港醫學界嘅發言人，並且代表香港到世界衛生組織發言。
喜愛夜蒲3

《喜愛夜蒲3》（英文：Lan Kwai Fong 3）係一齣2014年上映嘅港產片，係《喜愛夜蒲》、《喜愛夜蒲2》續集，故事背景繼續係香港嘅夜場男女關係。。
電影曾經喺香港、韓國首爾及中國廣州攞過景。

製作
郭穎兒（ Celia K . ）要化上醜女妝演出，佢直言有苦自己知⋯「今次呢個妝要將棉花放喺口內，雙眼又要貼膠紙變單眼皮，其實一雙眼最辛苦，拍完都好累。」佢坦言化醜女妝後，自己都被嚇驚⋯「因為貼到好醜，自己望住鏡都認唔出自己，仲畀人嚇到咗！」

軼事
2022年4月15號，林盛斌邀請身為三女之母嘅郭穎兒去佢主持嘅真人秀節目《360秒人生課堂》分享個人「理想重尋」嘅經歷，令佢首次亮相 TVB 。佢初時自我欺騙係阿愁（ Sadness ，美國電影玩轉腦朋友角色），曾經一度拒絕上節目，但最終喺各方鼓勵下化弱為強，化危機為良機。對於懦弱膽怯（公開演講）嘅人嚟講，就算只係企喺人哋面前，有時已經係一場勝利。
性慾亢進

發花癲，學術上叫性上癮、性慾亢進，係種精神病。
鯨客

鯨客（粵拼：king4 haak3；意譯自英文：whale）係出自銷售同賭業嘅一個詞彙，指一啲異常咁傾向使錢嘅客。

電子遊戲
睇埋：手機遊戲
鯨客呢隻字詞常見於手機遊戲相關嘅討論：2010 年代起嘅手機遊戲主流都係「唔使畀錢就可以下載嚟玩，但隻 game 入邊落咗好多微交易」嘅。實證嘅研究發現，大部份嘅玩家都唔會出錢買微交易產品，不過又有一小部份嘅玩家異常咁傾向使錢買呢啲產品；當中有統計就話手機遊戲嘅營業額裡邊有成 50% 嘅都係出自 0.15% 嘅客嘅。手機遊戲嘅鯨客現象引起咗唔少人關注，因為噉表示有少量嘅玩家玩遊戲嗰陣會無法自控噉勁使錢。
詞類轉換

詞類轉換（粵拼：ci4 leoi6 zyun3 wun6；英文：conversion / null derivation / zero derivation）係某啲語言入面有嘅一種現象，講緊一隻語言嘅使用者創造新字詞，期間攞咗一隻既有嘅字詞嚟用，但係隻既有字詞同隻新字詞喺詞性上唔同。
英文啲字詞要變名詞往往要加 -ing、-ness、-ion 等嘅詞尾，而詞類轉換就呢啲變化都唔做就直接攞咗一隻字詞當係名詞噉用，例如：直接攞咗形容詞original（原先）當係名詞噉用（原作）。

兼類詞
兼類詞係指具備幾種詞性嘅字詞。兼類，係字詞嘅特徵，係指具備幾種詞性。兼類詞係詞類轉換嘅必然結果。

轉品
轉品，又叫詞類活用，係一種修辭手法，係指將字詞改成其他詞性或者字詞原本冇嘅詞性。轉品好多時會同複辭一齊用；複辭亦都好多時會同轉品一齊用。
法倫斯

法倫斯（英文：S.C. Farense），係葡萄牙阿爾加維大區法魯嘅一間職業足球球會，依家踢緊葡萄牙超級足球聯賽。
避諱

避諱，避開君長名字而改字，見於華夏習俗，周圍如越南、日本、朝鮮、越南、琉球等地，都有跟隨。遇見諱字，或改字，或缺筆，或拆字、或改讀，或留空，或寫諱代，甚至唔寫。對君主叫公諱。對家長就叫私諱。崇孔丘時避丘字，叫聖人諱。
禮記有曲禮，講明諱嘅規則。
卒哭乃諱。禮，不諱嫌名。二名不偏諱。逮事父母，則諱王父母；不逮事父母，則不諱王父母。君所無私諱，大夫之所有公諱。詩書不諱，臨文不諱。廟中不諱。夫人之諱，雖質君之前，臣不諱也；婦諱不出門。大功小功不諱。入竟而問禁，入國而問俗，入門而問諱。
嫌名講同音字，同音唔使諱。偏諱就係兩字名，唔會拆開來諱。後世有啲唔跟做，諱得太緊，唔啱規舉都做照諱。
避君諱，一般而言，初初似禮記咁，避諱唔會執得嚴。史書上見起於秦國。到大唐、避諱大盛，規舉繁多，大宋就更加緊張。到大元蒙古人本來就多同名，難以避諱。到大明就跟返禮記。而大清自康熙就執得好嚴，變本加厲，會死人嗰隻。清亡後就廢棄。

秦
諱嬴子楚，楚改為荆。
諱嬴政，正改為端。正月改為端月。有說正要讀征，話係避諱，然而古音有讀征。

楚
諱項籍。籍改為席。籍氏改姓席氏。

漢
諱劉邦。邦改為國。相邦改為相國
諱劉恆。恆改為常。姮娥改為嫦娥
諱劉啟。啟改為開。啟蟄改為驚蟄。啟封改為開封。
諱劉盈。盈改為滿。
諱劉徹。徹改為通。徹侯改為通侯
諱劉弗陵。弗改為不。
諱劉詢。荀改為孫。荀卿改為孫卿。登基前叫劉病已，改名詢以免諱字太廣。
諱劉奭。奭改為盛。奭氏改姓盛氏。
諱劉秀。秀改為茂。孝廉秀才改為茂才
違劉莊。莊改為嚴。莊氏改姓嚴氏。
違劉慶。慶改為賀。慶氏改姓賀氏。
諱劉志。志改為意。
諱時用某字代。
只寫上諱。

新
諱王莽。莽改為均。孔莽改名孔均。

晉
諱司馬懿。懿改為壹。吳懿改稱吳壹
諱司馬師。師改為帥。師氏改姓帥氏
諱司馬昭。昭改為明、文、曜。王昭君改稱王明君，蔡昭姬改稱蔡文姬。韋昭改稱韋曜。
諱司馬鄴。業改為康。建業改為建康。
諱司馬岳。岳改為嶽。鄧岳改名鄧嶽，後為鄧岱。

宋
諱劉裕。裕以諱代，或留空，
諱劉義隆。義隆以諱代。
諱劉駿。駿以諱代。
諱劉彧。彧以諱代。

齊
諱蕭承之。承之以諱代。
諱蕭道成。道改為景。蕭道先改名蕭景先。
諱蕭賾。賾以諱代。
諱蕭長懋。長懋以諱代。

梁
諱蕭順之。順改為從。有時亦空咗。

魏
諱拓跋珪。天干癸改為水。
諱元宏。宏改為容。李先字宏仁改容仁。
諱元禧。禧改為𧙗。高禧賜名高𧙗。
諱元詡。詡改為羽。尉詡改名尉羽。

唐
諱李虎諱。虎改為馬、武。漢時虎子改為馬子。虎賁改為武賁。
諱李淵。淵改為泉、深。陶淵明改稱陶泉明、陶深明。
諱李建成。死於玄武門之變。建改為立、高。城改為安。斗宿中建星改立星。建城縣改名高安縣。晉城縣改名晉安縣。
違李世民。世改為代，或略去，或缺筆為卅。民改為人。泯缺筆為汦。葉缺筆，內世改為充上半。董襲，字元世改為元代。捕蛇者說，民風寫人風。王世充寫為王充。生民寫為生人。愚智齊泯寫為愚智齊汦。李世勣改名李勣。
按全唐文，李世民有二名不偏諱令，見到當時諱得太勁，下令要跟禮，兩字唔連係唔使避。
依禮，二名義不偏諱。尼父達聖，非無前指。近世以來，曲為節制。兩字兼避，廢闕已多；率意而行，有違經語。今宜依據禮典，務從簡約，仰效先哲，垂法將來。其官號、人名及公私文籍，有世及民兩字不連讀者，並不須避
憎李元吉。玄武門之變後，星官頡頏，改頡頑、頊頑、頊頏，以及頓頑。
諱李治。治改為理、持。治書待御史改為持書待御史。
唐會要下諱門所載。李治下詔，話嫌名不諱。而且古典無必要缺筆改字。由此可以缺筆諱法，自李治時就有。
顯慶五年正月一日詔。孔宣設教。正名為首。戴聖貽範。嫌名不諱。比見抄寫古典。至於朕名。或缺其點畫。或隨便改換。恐六籍雅言。會意多爽。九流通義。指事全違。誠非立書之本。自今以後。繕寫舊典文字。並宜使成。不須隨義改易。
諱李弘。弘改為洪。弘氏改姓洪氏。
諱李隆基。姬改為周。隆基以諱代。姬氏改姓周氏。
諱李純。淳于氏改姓于氏。
諱李炎。啖改為澹。啖氏改姓澹氏。

周
諱武曌。曌即照。李重照改名李重潤。

晉
諱石敬瑭。敬改為端。敬氏改姓端氏，拆字改姓苟氏同文氏。

閩
諱王審知。沈去水為尤。沈氏改姓尤氏。

宋
諱趙敬。敬去邊為文。敬氏改姓文氏。
諱趙匡胤。匡改為光。趙匡義改名趙光義。
諱趙佶。星官頡頏改寫頓頑。
諱趙構。句轉讀。句改為鉤、絇、苟、勾、如。句氏改姓鉤氏、絇氏、苟氏、勾氏、如氏。

金
聖人諱孔丘。丘改為邱。丘氏改姓邱氏。

明
明按古禮，二名不偏諱，嫌名不諱。所以名有兩字，唔會單個字諱。
憎大元，唔寫國號。元改為始、原。元年改為始年、原年。元來改為原來。

清
諱愛新覺羅玄燁。玄改為神、元。玄武門改為神武門。玄孫改為元孫。玄戈改為元戈。
諱愛新覺羅胤禛。胤改為允、續。禛改為正、禎。真改為正。胤禛兄弟字輩，胤改為允。王士禛改稱王士正或王士禎。真定府改為正定府。
諱愛新覺羅弘曆。曆改為歷、書。弘改為宏。時憲曆改為時憲書。弘文館改為宏文館。
諱愛新覺羅顒琰。登基前叫愛新覺羅永琰，改名顒琰以免諱字太廣。
諱愛新覺羅旻寧。寧改為安。北京外城廣寧門改名廣安門。登基前叫愛新覺羅綿寧，改名旻寧以免諱字太廣。
電子煙

電子煙（英文：Electronic cigarette）係電子尼古丁傳送系統或電子非尼古丁傳送系統，並唔會燃燒或使用煙草，通過加熱一種溶液傳送氣霧畀使用者吸用。傳送系統由電子汽化系統、充電裝置、電壓控制組件同溶液組合而成。主要成分包括：尼古丁、丙二醇，可能重有甘油同添味劑。電子煙所用嘅液體同釋放物亦含有其他化學物質，其中有啲化學物質被視為有毒物質。部分外型同一般捲煙相似，亦有設計成原子筆、鋼筆、USB記憶體或其他形狀。電子煙嘅口味接近8,000種，例如生果、汽水、朱古力、薄荷等，以滿足青少年貪新鮮同好奇嘅心態。

工作原理
所有電子煙都必須含有電子煙油。煙油中含有丙二醇（PG）、植物甘油（VG）、調味劑。丙二醇同植物甘油會產生蒸汽，一般嚟講更高嘅植物甘油（VG）會產生更大嘅煙霧，並且令到煙油更加濃稠，而更高比例嘅丙二醇（PG）就同佢相反。通常喺任何一款設備內部都有一個吸油材料或填塞物，佢吸收煙油並保持發熱元件濕潤。加熱元件通常係由發熱絲所構成嘅線圈，當電子煙通電擊發嗰陣，線圈加熱電子煙油，產生類似煙霧嘅蒸汽。

電子煙對身體嘅影響
有研究證實電子煙含有有毒物質，其中包括丙烯乙二醇、甘油同致癌物質例如乙醛、甲醛等，有害健康。
有電子煙經過測試後，發現含有多種有害物質，包括甲醛、多環芳香烴（PAHs）及多溴聯苯醚（PBDEs）等，其中甲醛同多環芳香烴係已知嘅致癌物，多溴聯苯醚會干擾甲狀腺分泌同影響生殖能力同胎兒發展。

香港
根據香港《藥劑業及毒藥條例》（第138章），若果電子煙含有尼古丁，就會被界定為藥劑製品，必須獲得香港藥劑業及毒藥管理局嘅註冊先至可喺香港銷售或分銷。
根據《吸煙（公眾衞生）條例》，喺禁煙區使用電子煙亦屬違法。
搭飛機嘅行李入面並冇明文規定可唔可以有電子煙，但係就唔可以有「容易燃燒嘅液體」。
2021年10月21號，香港立法會以32票贊成、3票反對、2票棄權，三讀通過《2019年吸煙（公眾衞生）（修訂）條例》，全面禁售電子煙，並喺2022年4月30號開始生效。
新界西

新界西（粵拼：san1 gaai3 sai1；英文：New Territories West）係指香港新界西面嘅地區，根據香港行政區劃，範圍包括屯門區、元朗區、荃灣區、葵青區及離島區，亦係香港立法會地區直選嘅選區之一。雖然新界西唔係一個官方嘅地區行政名（只係有新界，冇新界西），但好多政府機構都用新界西作為地區劃分（定義可能唔同）。因為新界西除離島外各區好早已經有公路（青山公路）貫通，發展情況都幾近，居民往來亦比較多。
新界東

新界東（粵拼：san1 gaai3 dung1；英文：New Territories East）係香港立法會地區直選嘅選區之一，指香港新界東面嘅地區。根據香港行政區劃，範圍包括沙田區、大埔區、北區同埋西貢區（包括將軍澳），亦係五個選區入面面積第二大嘅選區。除咗立法會地區直選之外，「新界東」唔係一個有嚴格定義嘅地區名（有嚴格定義嘅只係得新界，而唔係新界東），好多政府機構都用新界東做地區劃分，但定義未必一樣。新界東除咗西貢鄉郊之外各區都已經有鐵路（港鐵東鐵綫、將軍澳綫同馬鞍山綫）同公路（大埔公路），發展上比較接近。沙田區同埋西貢區之間就由西沙路連接。
鄭夢周

鄭夢周（粵拼：zeng6 mung6 zau1，韓文：정몽주；1337年11月22號—1392年4月4號），字達可（달가），號圃隱（포은），慶尚北道永川人，係高麗王朝末期嘅政治人同文學家。
11月22號

11月22號係公曆年嘅第326日（閏年第327日），離年尾重有39日。
<< - 11月 - >>



大件事
1933年：中華共和國成立。
1963年：美國總統約翰甘迺迪喺德薩斯州嘅達拉斯為候選人拉票期間座駕被人槍擊，甘迺迪中槍身亡。
1967年：聯合國安全理事會通過第242號決議（英文：United Nations Security Council Resolution 242），要求以色列撤出第三次中東戰爭後佔領嘅領土。
1990年：英國首相戴卓爾夫人連續執政11年之後辭職，响之前一日，戴卓爾夫人仍然積極尋求喺黨內選舉中勝出，但係都失敗，佢終於決定辭職退出競選。
1995年：第一部完全用電腦整出嚟，feature-length 嘅電影《反斗奇兵》上映。
2005年：默克爾上任德國總理，係德國頭一位女總理，亦係德國統一後頭一位出身東德地區嘅人做總理。
2015年：第5屆香港區議會選舉。
蔡景行

蔡景行（英文：Choy King Hang，2001年3月13號—），綽號行仔，係香港男藝人，2021年無綫電視藝員訓練班學員，畢業後加入無綫電視。
2022年佢成為J2ers，開始拍無綫電視J2台嘅節目。
謝茜嘉

謝茜嘉（原名何紀秋，英文：Jessica Ho，外號「嘉姐」、「𡁻西瓜」，1974年9月13號—）係香港商業電台叱咤903節目主持人同助理總監。近年成為旅遊達人，除咗主持電台節目《西加航空》、《叱咤樂壇》，重幫無綫電視J2台拍旅遊特輯茜嘉團遊系列等等。2013年夾埋朋友同臺灣人合作喺宜蘭縣開始經營超五星級民宿「海田行館」。

演出
呢個表唔完整，歡迎加料。
新界西選區

新界西選區曾經係香港立法會其中一個地方選區，範圍包括新界西半部地域，即屯門區、元朗區、荃灣區、葵青區同離島區。
文荻

文荻（Mandy Man，1992年8月2號—，英文原名Man Wai Kwan）係香港女模特兒。中六畢業後本來想投考香港警察，失敗後轉行做模特兒，拍平面廣告、護膚品廣告同MV。